Uitdrukking: Watter fiasko!‘n Glas word in Venesië gemaak (Museum of Glass) Foto: Venice Water Taxi) Uitdrukking: Watter fiasko! Betekenis: Gesê wanneer iets ŉ mislukking of in ŉ warboel is Waar kom dit vandaan? Fiasco is ŉ Italiaanse woord vir ŉ fles of ŉ bottel. Die pragtige produkte van die glasblasers van Venesië is al sedert die 13de eeu wêreldbekend. As daar ŉ fout ingesluip het by die blaas van ŉ delikate kunswerk, is die glas verander in ŉ gewone fles of bottel, dit wil sê ŉ fiasko. Die uitroep is ook oorgedra in die operahuise van Italië: Olá! Olá! Fiasco! is geskree as die gehoor hulle misnoeë te kenne wou gee met ŉ sanger wat die noot nie juis te suiwer hou nie.